pythainlp/thaigov-v2-corpus-22032023 huggingface dataset:
วันอังคารที่ 9 กุมภาพันธ์ 2564
สธ. เผยไทยเป็นอันดับ 4 ของโลกควบคุมโควิด 19 ได้ดี
กระทรวงสาธารณสุข เผยสถาบันโลวี ออสเตรเลีย จัดให้ไทยเป็นอันดับ 4 ของโลก ด้วยคะแนน 84.2  ควบคุมการระบาดของโรคโควิด 19 ได้ดี จากทั้งหมด 98 ประเทศ ประเมินประสิทธิภาพ 6 ตัวชี้วัด
กระทรวงสาธารณสุข เผยสถาบันโลวีออสเตรเลีย จัดให้ไทยเป็นอันดับ 4 ของโลก ด้วยคะแนน 84.2 ควบคุมการระบาดของโรคโควิด 19 ได้ดี จากทั้งหมด 98 ประเทศ ประเมินประสิทธิภาพ 6 ตัวชี้วัด
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ประเทศไทย ได้จัดระบบบริหารจัดการเฝ้าระวังป้องกันควบคุมโรคโควิด 19 ตั้งแต่เริ่มพบการระบาด ทำให้ควบคุมโรคได้อย่างรวดเร็ว รวมถึงการระบาดระลอกใหม่ สามารถจำกัดวงการแพร่ระบาดให้อยู่ในระดับพื้นที่ ภาพรวมควบคุมสถานการณ์ได้ดี โดยสถาบันโลวี(Lowy Institute) ของออสเตรเลียได้จัดอันดับให้ไทยเป็นอันดับ 4 ที่รับมือการแพร่ระบาดของโรคโควิด 19 ได้ดีที่สุดในโลก จากทั้งหมด 98 ประเทศ โดยอันดับ 1 คือ นิวซีแลนด์ 94.4 คะแนนจากคะแนนเต็ม 100 รองลงมาคือ เวียดนาม 90.8 คะแนน ไต้หวัน 86.4 คะแนน ไทย 84.2 คะแนน และไซปรัส 83.3 คะแนนการประเมินครั้งนี้ ใช้ระยะเวลาการประเมิน 36 สัปดาห์ ตัดข้อมูล ณ วันที่ 9 มกราคม 2564 โดยประเมิน 6 ตัวชี้วัด คือ จำนวนผู้ติดเชื้อ จำนวนผู้เสียชีวิต จำนวนผู้ติดเชื้อต่อประชากร 1 ล้านคน จำนวนผู้เสียชีวิตต่อประชากร 1 ล้านคน จำนวนผู้ติดเชื้อต่อสัดส่วนการตรวจหาเชื้อ และการตรวจหาเชื้อต่อประชากร 1,000 คน
“ผลการจัดอันดับครั้งนี้ เป็นความภาคภูมิใจของคนไทย และยืนยันความสำเร็จของการควบคุมโรคโควิด 19 ที่ทุกภาคส่วน ทั้งรัฐ เอกชน และประชาชน ให้ความร่วมมือปฏิบัติตามนโยบายและมาตรการต่าง ๆ ของรัฐบาลและกระทรวงสาธารณสุข การอยู่บ้าน ลดการเดินทาง เฝ้าระวัง เข้มงวดตามแนวชายแดน ป้องกันตนเองอย่างเคร่งครัด ใช้แอปพลิเคชันไทย, หมอชนะ” นายอนุทินกล่าว
ทั้งนี้ ที่ผ่านมา ประเทศไทยติดอันดับโลกด้านสาธารณสุข อาทิอันดับ 1 ประเทศที่ฟื้นตัวและรับมือกับการระบาดของโรคโควิด-19 ได้ดีที่สุดจากข้อมูลดัชนีโควิด-19 ระดับโลก (GCI)จาก 184 ประเทศทั่วโลก ตามดัชนี Global COVID-19 Index (GCI) ของกระทรวงวิทยาศาสตร์ เทคโนโลยีและนวัตกรรม ประเทศมาเลเซียณ วันที่ 29 ก.ค. 63โดยมีคะแนนดีที่สุด ในสองมิติ คือ ด้านการฟื้นตัวจากสถานการณ์ของโรคโควิด-19 ที่บรรเทาการระบาดของไวรัสได้ก้าวหน้าที่สุดในโลก และด้านความรุนแรงของสถานการณ์โรคโควิด-19 เป็นประเทศที่รับมือกับวิกฤตได้ดี โดยมีอัตราการติดเชื้อต่ำ และมีผู้เสียชีวิตน้อยเมื่อเทียบกับจำนวนประชากร สะท้อนให้เห็นว่าประเทศไทยมีระบบเฝ้าระวังและการควบคุมโรคที่เข้มแข็งและเป็นที่ยอมรับในระดับสากล
ในปี 2562 ไทยติดอันดับ 6 จาก 195 ประเทศที่มีความมั่นคง ด้านสุขภาพเป็นประเทศที่มีความพร้อมในการเตรียมตัวรับมือโรคระบาดดีที่สุดในโลก จากการจัดอันดับโดยมหาวิทยาลัยจอห์น ฮอบกิ้นส์ สหรัฐอเมริกา (John Hopkins Center for Health Security) ที่ใช้ดัชนีวัดความมั่นคงด้านสุขภาพ(Global Health Security Index)พิจารณาจากความเข้มแข็งระบบสาธารณสุข ความสามารถในการป้องกันโรค มาตรการที่จะใช้รับมือกรณีมีสถานการณ์โรคระบาดร้ายแรงในปี 2564 แม้ว่าไทยจะเผชิญกับการระบาดระลอกใหม่ แต่สามารถบริหารจัดการได้ดี ทำให้ไทยติดอันดับ 1 ในเอเชีย และอันดับ 8 ของโลกที่มีระบบสาธารณสุขที่ดีที่สุดจากการสำรวจของ Numbeo ซึ่งเป็นเว็บไซต์ที่มีฐานข้อมูลค่าครองชีพและระบบสาธารณสุขใหญ่ที่สุดในโลก
********************************* 9 กุมภาพันธ์ 2564
วันอังคารที่ 9 กุมภาพันธ์ 2564
นายกรัฐมนตรีสั่งเข้มคุณธรรมและความโปร่งใสภาครัฐ เน้นชูผลงานเชิงรุกในการป้องกันปราบปรามการทุจริต
นายกรัฐมนตรีสั่งเข้มคุณธรรมและความโปร่งใสภาครัฐ เน้นชูผลงานเชิงรุกในการป้องกันปราบปรามการทุจริต
วันนี้ (9 ก.พ. 64) เวลา 13.30 ณ โถงตึกบัญชาการ 1 ทำเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงดัชนีการรับรู้การทุจริตของประเทศไทย (CPI) ว่า ได้มอบหมายให้มีการประชุมร่วมกันระหว่างส่วนราชการและภาคประชาชน ซึ่งได้ข้อสรุปให้มีการกำหนดมาตรการให้เจ้าหน้าที่ของรัฐแต่ละหน่วยงานปฏิบัติตาม พรบ. การอำนวยความสะดวกในการพิจารณาอนุญาตของทางราชการ พ.ศ. 2558 โดยมี สำนักงานคณะกรรมการพัฒนาระบบราชการเป็นหน่วยงานดูแล และให้มีการปรับปรุงการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ซึ่งเป็นการประเมินที่ใช้อยู่ในปัจจุบัน เพื่อให้สะท้อนคะแนนของ CPI มากยิ่งขึ้น โดยมอบให้สำนักงานคณะกรรมการพัฒนาระบบราชการและสำนักงานคณะกรรมการป้องกันและปราบปรามการทุจริตแห่งชาติเป็นหน่วยงานหลักในการดูแล
ขณะเดียวกัน นายกรัฐมนตรีย้ำให้หน่วยของภาครัฐที่เกี่ยวข้องเร่งประชาสัมพันธ์เชิงรุกถึงผลงานในการป้องกันและปราบปรามการทุจริตคอร์รัปชัน โดยเฉพาะคดีที่อยู่ในความสนใจของประชาชน เช่น คดีนายวรยุทธ อยู่วิทยา หรือ บอส ที่มีความก้าวหน้าตามลำดับโดยมีการฟ้องร้องคดีใหม่อีกครั้งและประสานงานกับต่างประเทศเพื่อออกหมายแดง ซึ่งสามารถติดตามข้อมูลได้จากหน่วยงานที่เกี่ยวข้องต่อไป ทั้งนี้ นายกรัฐมนตรีกล่าวว่าจำนวนคดีทุจริตที่มีมากขึ้นแต่อยู่ในระหว่างการพิจารณาของศาลและหน่วยงานที่เกี่ยวข้อง ซึ่งตามกระบวนการยุติธรรมจะต้องมีหลักฐานในการดำเนินคดี
................
กลุ่มประชาสัมพันธ์และเผยแพร่ สำนักโฆษก
วันอังคารที่ 9 กุมภาพันธ์ 2564
การประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม  ครั้งที่ 1/2564
รองปลัดฯ นางวรวรรณ ประธานการประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม  ครั้งที่ 1/2564
วันนี้ (9 กุมภาพันธ์ 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทำงานเพื่อขับเคลื่อนบันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม ครั้งที่ 1/2564 โดยที่ประชุมได้รับทราบภารกิจ บทบาท และกลไกของแต่ละหน่วยงานในการสนับสนุนด้านเทคโนโลยีและนวัตกรรม พร้อมร่วมกันพิจารณาแผนงานและเป้าหมายการดำเนินงาน กิจกรรมภายใต้บันทึกความเข้าใจว่าด้วยการยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม อาทิ การแลกเปลี่ยนองค์ความรู้กับนักวิทยาศาสตร์หรือผู้เชี่ยวชาญในการใช้ห้องปฏิบัติการ อุปกรณ์และเทคโนโลยีตลอดจนการบริการและสิทธิประโยชน์ต่างๆ ระหว่างกระทรวงอุตสาหกรรม และอุทยานวิทยาศาสตร์ เพื่อส่งเสริมและสนับสนุนกิจกรรมทางวิชาการ ผลักดันความร่วมมือด้านงานวิจัยและการพัฒนาเทคโนโลยีและนวัตกรรมไปสู่ผู้ประกอบการภาคอุตสาหกรรม โดยมี ศ.ดร.ศุภชัย ปทุมนากุล รองปลัดกระทรวงการอุดมศึกษา วิทยาศาสตร์ วิจัยและนวัตกรรม นายสหวัฒน์ โสภา ผู้ช่วยปลัดกระทรวงอุตสาหกรรม และผู้ที่เกี่ยวข้อง เข้าร่วมประชุม อีกทั้งยังมีผู้แทนสภาหอการค้าแห่งประเทศไทยและตัวแทนจากสภาอุตสาหกรรมแห่งประเทศไทย เข้าร่วมประชุมผ่านโปรแกรม Zoom ณ ห้องประชุม อก. 1 ชั้น 2 อาคารสำนักงานปลัดกระทรวงอุตสาหกรรม #กระทรวงอุตสาหกรรม #ยกระดับขีดความสามารถในการแข่งขันของภาคอุตสาหกรรมด้วยเทคโนโลยีและนวัตกรรม #prindustry
วันอังคารที่ 9 กุมภาพันธ์ 2564
รมว.พาณิชย์ สั่ง พาณิชย์ทุกจังหวัด ตรวจราคาสินค้า ห้ามฉวยโอกาสขึ้นราคาช่วงตรุษจีน
นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ สั่งการผู้บริหารระดับสูงกระทรวงพาณิชย์ให้พาณิชย์จังหวัดทุกจังหวัด ออกตรวจตลาดทุกพื้นที่ในความรับผิดชอบ
โดยกำชับห้ามฉวยโอกาสขึ้นราคาโดยเด็ดขาดโดยเฉพาะช่วงตรุษจีน ที่คนไทยเชื้อสายจีนจำเป็นต้องจับจ่ายใช้สอยเพื่อทำบุญในช่วงวันขึ้นปีใหม่ของจีน หากพบการกระทำความผิดกฎหมายให้ดำเนินการตามกฏหมายอย่างเต็มที่
อย่างไรก็ตาม ก่อนหน้านี้รองนายกรัฐมนตรีและรัฐมนตรีว่าการกระทรวงพาณิชย์ จัดพาณิชย์ลดราคา! ช่วยประชาชนอย่างต่อเนื่องจนถึงล็อตที่9 และเริ่มไปตั้งแต่ 1 กุมภาพันธ์ 2564 ซึ่งเป็นการลดราคาผ่าน 11 แพลตฟอร์มออนไลน์ที่ประชาชนนิยมใช้ในปัจจุบันในสถานการณ์โควิด ซึ่งประชาชนใช้ช่องทางสั่งอาหาร เครื่องอุปโภคและบริการขนส่งแบบเดลิเวอรี่ และได้กำชับให้พาณิชย์ทุกจังหวัดสำรวจราคาสินค้าพร้อมการตรวจการปิดป้ายราคาสินค้ามาอย่างต่อเนื่องรวมทั้งการปิดป้ายราคารับซื้อพืชผลทางการเกษตรด้วย
อย่างไรก็ตามรายงานจากกรมการค้าภายใน ระบุด้วยว่า รองนายกรัฐมนตรีและรัฐมนตรีว่าการกระทรวงพาณิชย์ มีกำหนดการที่เปิดโครงการจำหน่ายสินค้าบริโภคราคาถูกที่จำเป็นในช่วงเทศกาลตรุษจีน ไม่ว่าจะเป็น หมู ไก่ ไข่ และน้ำมันพืช เป็นต้น
วันอังคารที่ 9 กุมภาพันธ์ 2564
นายกรัฐมนตรีย้ำรัฐบาลพรรคร่วมเข้มแข็ง ยึดหลักการร่วมกันทำงานเพื่อประชาชนทุกกลุ่มทุกพื้นที่ “ไม่ทิ้งใครไว้ข้างหลัง”
นายกรัฐมนตรีย้ำรัฐบาลพรรคร่วมเข้มแข็ง ยึดหลักการร่วมกันทำงานเพื่อประชาชนทุกกลุ่มทุกพื้นที่ “ไม่ทิ้งใครไว้ข้างหลัง”
วันนี้ (9 ก.พ. 64) เวลา 13.30 ณ โถงตึกบัญชาการ 1 ทำเนียบรัฐบาล หลังการประชุมคณะรัฐมนตรีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยืนยันพรรคร่วมรัฐบาลมีความสามัคคีกัน ยึดหลักการร่วมกันทำงานเพื่อประชาชน ดำรงไว้ซึ่งสถาบัน ชาติ ศาสนา พระมหากษัตริย์ ทั้งนี้ นายกรัฐมนตรียังกล่าวถึงสถานการณ์เพื่อนบ้านว่า ไทยยึดตามหลักการของ ASEAN พร้อมเตือนให้ระวังกลุ่มที่อาจเข้ายุยง/ปลุกปั่นการชุมนุม
นายกรัฐมนตรีกล่าวว่าประเทศไทยมีการเปลี่ยนแปลงด้านเศรษฐกิจมาตั้งแต่ปี พ.ศ. 2520 จากพึ่งพิงรายได้ภาคการเกษตรเพียงอย่างเดียว ในปี พ.ศ. 2530 ได้พัฒนาปรับปรุงการลงทุนภาคอุตสาหกรรมมากยิ่งขึ้น ทำให้ไทยมีสินค้าส่งออกทั้งเกษตรกรรมและอุตสาหกรรม และวันนี้ รัฐบาลส่งเสริมเศรษฐกิจ BCG Model ควบคู่ไปกับเทคโนโลยีดิจิทัล นำงานวิจัยมาผลิตให้เกิดสินค้า ผลิตภัณฑ์ด้วย นอกจากนี้ โครงการต่าง ๆ ที่ผ่านความเห็นชอบของคณะกรรมการกลั่นกรองการใช้จ่ายเงินกู้ หรือสำนักงบประมาณ การใช้จ่ายงบกลาง งบประมาณรายจ่ายประจำปี นั้น อยู่ระหว่างการพิจารณาตามลำดับความเร่งด่วนของการใช้จ่ายงบประมาณประจำปี พ.ศ. 2564 พร้อมทั้งมอบหมายให้หน่วยงานที่เกี่ยวข้องพิจารณาขอเรียกร้องของกลุ่มชาวประมงที่ขอระยะเวลาในการทำประมงเพิ่มเติม ซึ่งทุกอย่างจะต้องเป็นไปตามกฎเกณฑ์ของ IUU ด้วย
นายกรัฐมนตรียืนยันว่ารัฐบาลมุ่งหวังที่จะดูแลประชาชนให้ครบทุกภาคส่วน ในทุกพื้นที่ โดย “ไม่ทิ้งใครไว้ข้างหลัง” เพื่อที่จะร่วมมือกันให้ประเทศไทยมีความเข้มแข็ง ส่งเสริมเศรษฐกิจฐานราก สร้างรายได้ให้ทุกกลุ่ม เนื่องจากโลกมีความเปลี่ยนแปลง ค่าใช้จ่ายสูงขึ้น จึงอยากให้ทุกคนสร้างภูมิคุ้มกันที่ดีให้แก่ตนเองตามปรัชญาเศรษฐกิจพอเพียง มีเหตุมีผล รู้จักพอประมาณ และมีความรู้คู่คุณธรรม ในตอนท้าย นายกรัฐมนตรียังกล่าวอวยพรขอให้ประชาชนมีความสุข สุขภาพแข็งแรง ในช่วงเทศกาลตรุษจีน ทั้งคนไทยเชื้อสายจีนและประชาชนชาวจีนด้วย
................
กลุ่มประชาสัมพันธ์และเผยแพร่ สำนักโฆษก
วันอังคารที่ 9 กุมภาพันธ์ 2564
ปลัดฯ ดีอีเอส บรรยายพิเศษเรื่อง “กฎหมายเกี่ยวกับอาชญากรรมทางคอมพิวเตอร์” ในโครงการอบรมหลักสูตร “ผู้พิพากษาประจำศาล" (ผู้ช่วยผู้พิพากษา รุ่นที่ 72)
ปลัดฯ ดีอีเอส บรรยายพิเศษเรื่อง “กฎหมายเกี่ยวกับอาชญากรรมทางคอมพิวเตอร์” ในโครงการอบรมหลักสูตร “ผู้พิพากษาประจำศาล" (ผู้ช่วยผู้พิพากษา รุ่นที่ 72)
เมื่อวันที่ 9 กุมภาพันธ์ 2564 นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม เป็นวิทยากรบรรยาย หัวข้อ “ กฎหมายเกี่ยวกับอาชญากรรมทางคอมพิวเตอร์” ภายใต้ โครงการอบรมหลักสูตร “ผู้พิพากษาประจำศาล" (ผู้ช่วยผู้พิพากษา รุ่นที่ 72) ผ่านระบบ Zoom ของสถาบันพัฒนาข้าราชการฝ่ายตุลาการศาลยุติธรรม ณ ห้องประชุม 801 กระทรวงดิจิทัลเพื่อเศรษฐกิจและสังคม ศูนย์ราชการฯ แจ้งวัฒนะ โดยหลักสูตรนี้มุ่งเน้นการเรียนรู้แบบมีส่วนร่วม โดยให้มีปฏิสัมพันธ์ระหว่างผู้เข้ารับการอบรมด้วยกันเอง และระหว่างผู้อบรมกับวิทยากร เพื่อเสริมสร้างประสบการณ์เรียนรู้และพัฒนาศักยภาพของผู้เข้ารับการอบรมให้มีประสิทธิภาพยิ่งขึ้น ซึ่งผลที่คาดว่าจะได้รับจากหลักสูตร ผู้พิพากษาประจำศาล มีความรู้ ความเข้าใจเกี่ยวกับการนั่งพิจารณาคดี การวินิจฉัยสั่งคำร้อง คำขอ และคำพิพากษา มีจริยธรรมในการดำรงตนอย่างเหมาะสม มีวิสัยทัศน์ทันต่อเหตุการณ์ในปัจจุบัน และสามารถนำไปบูรณาการในการปฏิบัติงานได้
******************
วันอังคารที่ 9 กุมภาพันธ์ 2564
รมว.วธ.เป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย ประจำปี ๒๕๖๓ ของกระทรวงวัฒนธรรม
รมว.วธ.เป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย ประจำปี ๒๕๖๓ ของกระทรวงวัฒนธรรม
วันที่ ๙ กุมภาพันธ์ ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมเป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย ประจำปี ๒๕๖๓ ของกระทรวงวัฒนธรรม โดยมีนางยุพา ทวีวัฒนะกิจบวร ปลัดกระทรวงวัฒนธรรม และผู้บริหารระดับสูง เข้ารับพระราชทาน ณ หอประชุมใหญ่ ศูนย์วัฒนธรรมแห่งประเทศไทย
วันอังคารที่ 9 กุมภาพันธ์ 2564
นายกรัฐมนตรียืนยันไทยได้รับวัคซีนโควิด-19 ตามที่กำหนด พร้อมดำเนินการฉีดวัคซีนตามลำดับกลุ่มเสี่ยง
นายกรัฐมนตรียืนยันไทยได้รับวัคซีนโควิด-19 ตามที่กำหนด พร้อมดำเนินการฉีดวัคซีนตามลำดับกลุ่มเสี่ยง
วันนี้ (9 ก.พ. 64) เวลา 13.30 ณ โถงตึกบัญชาการ 1 ทำเนียบรัฐบาล หลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงความคืบหน้าแผนการฉีดวัคซีนโควิด-19 โดยในปลายเดือนนี้จะได้รับวัคซีนโควิด-19 จำนวน 2 แสนโดส เดือนมีนาคม 8 แสนโดส และเดือนเมษายน 1 ล้านโดสตามที่กำหนด นายกรัฐมนตรียังกำชับสำนักงานคณะกรรมการอาหารและยาให้ดำเนินการอย่างรอบคอบ พร้อมมีแผนในการฉีดวัคซีนตามกลุ่มผู้ปฏิบัติงาน กลุ่มพื้นที่เสี่ยง หรือกลุ่มกิจกรรมที่มีความเสี่ยง
.................
กลุ่มประชาสัมพันธ์และเผยแพร่ สำนักโฆษก
วันอังคารที่ 9 กุมภาพันธ์ 2564
สธ. ยึดหลักวัคซีนโควิด 19 ต้องปลอดภัย มีประสิทธิผล
กระทรวงสาธารณสุข เผยประเทศไทยควบคุมโรคโควิด 19 ได้ดี แม้ยังไม่ใช้วัคซีน ยืนยันการนำมาใช้ยึดเรื่องความปลอดภัย และมีประสิทธิผล จากการฉีดทั่วโลกกว่า 100 ล้านโดส ยังมีความปลอดภัยสูงทุกชนิด และเริ่มเห็นแนวโน้มการติดเชื้อลดลง ย้ำฉีดแล้วยังต้องป้องกันตนเอง
วันนี้ (9 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์วิวัฒน์ โรจนพิทยากร ผู้ทรงคุณวุฒิ กรรมการโรคติดต่อแห่งชาติ แถลงข่าววัคซีนโควิด 19 ในประเทศไทย ว่า ในช่วง 1 เดือนที่ผ่านมา ทั่วโลกมีการฉีดวัคซีนโควิด 19 แล้วมากกว่า 100 ล้านโดส และเริ่มเห็นว่าอัตราการติดเชื้อและความรุนแรงของโรคมีแนวโน้มลดลง ซึ่งจะต้องติดตามว่ามีความเกี่ยวข้องกับวัคซีนหรือไม่ เนื่องจากประเทศที่มีการใช้วัคซีนมีแนวโน้มการระบาดของโรคลดลงจริง ขณะที่ประเทศไทยแม้ยังไม่มีการฉีดวัคซีนก็สามารถควบคุมสถานการณ์ได้เช่นกัน จากที่เคยพบผู้ติดเชื้อวันละ 700-800 ราย ลดลงเหลือประมาณ 100 กว่าราย ซึ่งมาจากความร่วมมือของภาครัฐและประชาชนที่ช่วยกันควบคุมโรค
นายแพทย์วิวัฒน์กล่าวว่า สำหรับเรื่องความปลอดภัยวัคซีน แม้วัคซีนโควิด19 ผลิตออกมาได้เร็วที่สุดในประวัติศาสตร์ ใช้เวลาไม่ถึง 1 ปี แต่การนำมาใช้ยืนยันว่าต้องมีความปลอดภัยและมีประสิทธิผล และมีการติดตามผลในระยะยาวเพื่อให้เกิดความมั่นใจยิ่งขึ้น จากการฉีดวัคซีนทั่วโลกในขณะนี้พบว่าวัคซีนทุกตัวมีความปลอดภัยที่สูงมาก ยังไม่มีประเทศไหนที่ต้องหยุดฉีดเพราะอันตราย อาจมีบางคนที่เกิดอาการแพ้ได้ หลังการฉีดจึงต้องสังเกตอาการในสถานพยาบาล 30 นาที ส่วนวัคซีนโควิด19 ที่จะใช้ในประเทศไทยยึดเรื่องความปลอดภัยเป็นสำคัญหากไม่ปลอดภัยจะไม่นำมาฉีดให้คนไทยแน่นอน ขอให้มีความมั่นใจการใช้วัคซีนต้องมีประโยชน์และได้ผลส่วนวัคซีนชนิดไหนดีที่สุดไม่สามารถระบุได้ เนื่องจากข้อมูลของวัคซีนในแต่ละพื้นที่มีความแตกต่างกันเรื่องสายพันธุ์ดังนั้น จึงต้องเลือกวัคซีนที่มีความเหมาะสมกับประเทศของตน
“หลายคนถามว่าวัคซีนเป็นคำตอบสุดท้ายหรือไม่ ขอชี้แจงว่า หลายประเทศที่แนวโน้มการติดเชื้อลดลงจากผลการฉีดวัคซีน ส่วนประเทศไทยการติดเชื้อลดลงมาจากโซเชียลวัคซีน ซึ่งได้ผลดีกว่าและเสียเงินน้อย คือ การสวมหน้ากาก ล้างมือ และเว้นระยะห่าง และแม้ว่าจะได้รับการฉีดวัคซีนแล้ว เชื้อยังมีโอกาสเข้าสู่ร่างกายและติดเชื้อได้โดยเชื้อจะถูกทำลายจนเหลือน้อย ทำให้ไม่เกิดโรค หรือเกิดโรคแต่อาการไม่รุนแรง และมีโอกาสแพร่เชื้อได้น้อยลง ดังนั้น เมื่อฉีดวัคซีนและมีใบรับรองการฉีดแล้ว ยังคงต้องประพฤติตัวเสมือนว่าตัวเองติดเชื้อและแพร่เชื้อได้จึงต้องป้องกันตนเองต่อไป จนกว่าจะมีข้อมูลชัดเจนว่าสามารถกลับเข้าสู่ชีวิตตามปกติได้” นายแพทย์วิวัฒน์กล่าว
ทั้งนี้ วัตถุประสงค์หลักของการฉีดวัคซีน คือ1.ป้องกันตนเองไม่ให้เจ็บป่วย ลดความรุนแรงของโรคโดยเฉพาะกลุ่มเสี่ยงสูงที่กระทรวงสาธารณสุขกำหนด เช่น บุคลากรทางการแพทย์ ผู้สูงอายุ/ ผู้ป่วยโรคเรื้อรังที่ติดเชื้อแล้วจะมีอาการรุนแรง2.ป้องกันการแพร่โรคดังนั้น หลายประเทศที่ควบคุมสถานการณ์ไม่อยู่จึงจำเป็นต้องเร่งนำวัคซีนเข้ามาช่วย และ3.ฟื้นระบบเศรษฐกิจและสังคมเมื่อควบคุมโรคได้แล้ว
*************************** 9 กุมภาพันธ์ 2564
วันอังคารที่ 16 กุมภาพันธ์ 2564
ผชท.ทหาร​ สหราชอาณาจักร​ (อก.)​/กรุงเทพฯ เข้าเยี่ยมคำนับ​ รอง ปล.กห.​(๔) เพื่ออำลาเนื่องในโอกาสครบวาระการปฏิบัติหน้าที่​
พล.อ.อ.ธรินทร์​ ปุณศรี​ รอง ปล.กห.​(๔) ได้ให้การต้อนรับ​การเข้าเยี่ยมคำนับของ พ.อ.​โรเจอร์​ เลวิส (Roger Lewis)​ ผชท.ทหาร​ สหราชอาณาจักร​ (อก.)​/กรุงเทพฯ​ เพื่ออำลาเนื่องในโอกาสครบวาระการปฏิบัติหน้าที่
รอง ปล.กห.​(๔) ขอบคุณสำหรับการ​ปฏิบัติ​หน้าที่​อย่างดีเยี่ยม​ตลอดระยะเวลา​ที่ดำรงตำแหน่ง​ ซึ่งมีส่วนช่วยสนับสนุนการประสานงาน​ให้​ กห.​ -​ กห.อก.​ ได้ขยายความร่วมมืออันดีระหว่างกันในทุกๆด้าน​ และมีความยินดีที่จะได้ประสานงานกับ​ พ.อ.​โทนี สเติร์น​ (Tony Stern)​ ในโอกาสเข้ารับตำแหน่ง​ ผชท.ทหาร​ สหราชอาณาจักร​ (อก.)​/กรุงเทพฯ​ คนใหม่​ เชื่อมั่นว่าจะสามารถปฏิบัติ​หน้าที่​และสานต่อความร่วมมืออันดีระหว่าง​สอง​ประเทศ​ให้​มี​ความแน่นแฟ้น​ยิ่งขึ้น​
รอง​ ปล.กห.​(๔) ยังกล่าวชื่นชมการ​ปฏิบัติ​หน้าที่​ของ​ ผชท.ทหาร​ สหราชอาณาจักร​ (อก.)​/กรุงเทพฯ​ (คนเก่า)​ โดยมีส่วนช่วยในการประสานและอำนวยความสะดวก​ในการแลกเปลี่ยนการเดินทางเยือนของผู้บังคับบัญชา​ชั้นสูง​ของ​ กห.​ และกองทัพของทั้งสองประเทศ​ นอกจากนี้​ ยังมีส่วนสำคัญในการผลักดัน​ให้มีการจัดทำบันทึกความเข้าใจ​ระหว่าง​ กห.​ กับ​ กห.สหราชอาณาจักร​บริเตนใหญ่​และไอร์แลนด์​เหนือ​ว่า​ด้วยความร่วมมือ​ด้านการป้องกันประเทศ​ ซึ่งจะเป็น​ประโยชน์​ต่อการ​ดำเนินความสัมพันธ์​ระหว่าง​ กห.​ ของ​ทั้งสอง​ประเทศ​ให้เกิดผล​อย่างเป็น​รูปธรรม​ต่อไป​
ทางด้าน​ ผชท.ทหาร​ สหราชอาณาจักร​ (อก.)​/กรุงเทพฯ​ ขอบคุณ​ กห.​ สำหรับการสนับสนุนและความช่วยเหลือตลอดระยะเวลาในการดำรงตำแหน่ง​ ขอให้เชื่อมั่นว่า​ผู้ที่จะมาดำรงตำแหน่ง​ ผชท.ทหาร​ สหราชอาณาจักร​ (อก.)​/กรุงเทพฯ​ คนต่อไปจะสามารถให้การ​สนับสนุน​และสานต่อความสัมพันธ์​อันดีระหว่าง​ กห.​ ของ​ทั้งสอง​ประเทศ​ได้เป็นอย่างดี​แน่นอน​ นอกจากนี้ยังขอบคุณ​ รอง​ ปล.กห.​(๔) ที่แสดงความห่วงใยต่อสถานการณ์​การแพร่ระบาด​ของเชื้อ​ COVID-19 ในประเทศอังกฤษ​ โดยมีความมั่นใจว่าในอนาคต​อัน​ใกล้​ทางรัฐบาล​อังกฤษ​จะสามารถควบคุม​สถานการณ์​การแพร่ระบาด​ของโรคดังกล่าวได้ดียิ่งขึ้น​ เพื่อทั้งสอง​ประเทศ​จะสามารถกลับมา​ดำเนินกิจกรรม​ความร่วมมือ​ทางทหาร​ในด้านต่างๆ​ได้อย่างเต็มที่
วันอังคารที่ 16 กุมภาพันธ์ 2564
กระทรวงยุติธรรม ประชุมคณะกรรมการฟื้นฟูยาเสพติด ครั้งที่ ๑/๒๕๖๔
นายวิทยา สุริยะวงศ์ รองปลัดกระทรวงยุติธรรม เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๔
ในวันอังคารที่ ๑๕ กุมภาพันธ์ ๒๕๖๔ เวลา ๑๓.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายวิทยา สุริยะวงศ์ รองปลัดกระทรวงยุติธรรม เป็นประธานการประชุมคณะกรรมการฟื้นฟูสมรรถภาพผู้ติดยาเสพติด ครั้งที่ ๑/๒๕๖๔ เพื่อพิจารณาในประเด็นต่างๆ ดังนี้ ๑.การแต่งตั้งอนุกรรมการผู้ทรงคุณวุฒิในคณะอนุกรรมการฟื้นฟูสมรรถภาพผู้ติดยาเสพติด แทนอนุกรรมการผู้ทรงคุณวุฒิที่ครบวาระ ๒.การแต่งตั้งอนุกรรมการในคณะอนุกรรมการฟื้นฟูสมรรถภาพผู้ติดยาเสพติด ตามพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ แทนอนุกรรมการบางรายที่ขอลาออก โดยมี นายวิตถวัลย์ สุนทรขจิต อธิบดีกรมคุมประพฤติ นางสาวนันทรัศมิ์ เทพดลไชย รองอธิบดีกรมคุมประพฤติ และผู้แทนจากหน่วยงานที่เกี่ยวข้องเข้าร่วมฯ
นอกจากนี้ ที่ประชุมได้รับทราบผลการดำเนินงานตามพระราชบัญญัติฟื้นฟูสมรรถภาพผู้ติดยาเสพติด พ.ศ.๒๕๔๕ รวมทั้งผลการดำเนินงานของคณะอนุกรรมการตามมาตรา ๑๑ โดยได้มีการติดตามงบประมาณของคณะอนุกรรมการด้านการบริหารจัดการงบประมาณของพหุภาคี มีผลการเบิกจ่ายคิดเป็นร้อยละ ๙๖.๘๗ และคณะอนุกรรมการด้านการพัฒนาและรับรองคุณภาพสถานที่เพื่อการฟื้นฟูสมรรถภาพผู้ติดยาเสพติด ซึ่งปีงบประมาณ ๒๕๖๔ ได้มีการเลื่อนกำหนดการตรวจประเมินออกไปเนื่องจากสถานการณ์ COVID-19
วันอังคารที่ 16 กุมภาพันธ์ 2564
กรมบัญชีกลางเร่งประชาสัมพันธ์ ย้ำ! ให้ข้าราชการและลูกจ้างที่จะเกษียณฯ ปี 65 ยื่นขอรับบำเหน็จบำนาญล่วงหน้าด้วยตนเองทางอิเล็กทรอนิกส์
ตามระเบียบกระทรวงการคลังว่าด้วยการขอรับและการจ่ายบำเหน็จบำนาญข้าราชการ พ.ศ. 2527 และที่แก้ไขเพิ่มเติมข้อ 6 วรรคสอง กำหนดให้กรณีข้าราชการพ้นจากราชการเพราะเกษียณอายุ ให้ยื่นคำขอรับบำเหน็จบำนาญล่วงหน้าได้ เป็นเวลา 8 เดือนก่อนวันครบเกษียณอายุ
นางนิโลบล แวววับศรี รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า ตามระเบียบกระทรวงการคลังว่าด้วยการขอรับและการจ่ายบำเหน็จบำนาญข้าราชการ พ.ศ. 2527 และที่แก้ไขเพิ่มเติมข้อ 6 วรรคสอง กำหนดให้กรณีข้าราชการพ้นจากราชการเพราะเกษียณอายุ ให้ยื่นคำขอรับบำเหน็จบำนาญล่วงหน้าได้ เป็นเวลา 8 เดือนก่อนวันครบเกษียณอายุ กรมบัญชีกลางจึงขอประชาสัมพันธ์ให้ข้าราชการและลูกจ้างประจำที่จะพ้นจากราชการเพราะเกษียณอายุ ในปีงบประมาณ พ.ศ. 2565 (1 ตุลาคม 2564) ยื่นคำขอรับบำเหน็จบำนาญล่วงหน้าได้ก่อนวันครบเกษียณอายุ โดยสามารถยื่นขอรับบำเหน็จบำนาญต่อส่วนราชการเจ้าสังกัด (ส่วนราชการที่ปฏิบัติงานก่อนเกษียณอายุราชการ) หรือยื่นขอรับบำเหน็จบำนาญด้วยตนเองทางอิเล็กทรอนิกส์ (Pensions’ Electronic Filing) หรือ ระบบ e-filing แทนการยื่นขอรับบำเหน็จบำนาญทางเอกสาร ซึ่งการยื่นขอรับบำเหน็จบำนาญล่วงหน้านั้น จะทำให้ข้าราชการและลูกจ้างประจำผู้ที่จะเกษียณอายุราชการ ได้รับบำเหน็จบำนาญและสิทธิสวัสดิการค่ารักษาพยาบาลอย่างต่อเนื่อง อีกทั้ง ระบบ e-filing ยังสามารถเข้าถึงข้อมูลส่วนบุคคลเกี่ยวกับสิทธิในการได้รับเงินบำเหน็จบำนาญและเงินอื่นที่เกี่ยวข้องที่ทางราชการจ่ายให้ด้วยความชัดเจน ถูกต้อง รวดเร็ว และครบถ้วน นอกจากนี้ยังสามารถตรวจสอบข้อมูลประวัติการเบิกจ่ายเงินบำนาญรายเดือนและรายปี พิมพ์หนังสือรับรองภาษีหัก ณ ที่จ่าย ด้วยตนเองได้อีกด้วย
“เมื่อข้าราชการและลูกจ้างประจำที่พ้นจากราชการเพราะเกษียณอายุ ได้ยื่นคำขอรับบำเหน็จบำนาญล่วงหน้าเรียบร้อยแล้ว จะเริ่มได้รับบำเหน็จบำนาญหลังจากเกษียณ ณ สิ้นเดือนตุลาคมเป็นต้นไป โดยผู้มีสิทธิขอรับบำเหน็จบำนาญ สามารถเรียนรู้ขั้นตอนการยื่นขอรับบำเหน็จบำนาญด้วยตนเองผ่านระบบ e-filing ได้ที่เว็บไซต์กรมบัญชีกลาง (www.cgd.go.th) YouTube Channel (กรมบัญชีกลาง กระทรวงการคลัง) หรือ Facebook (กรมบัญชีกลาง The Comptroller General’s Department) หากมีข้อสงสัยประการใด สามารถติดต่อสอบถามรายละเอียดได้ที่ Call center กรมบัญชีกลาง 02 270 6400 ในวัน เวลาราชการ” โฆษกกรมบัญชีกลาง กล่าว
วันอังคารที่ 16 กุมภาพันธ์ 2564
การประชุมสภาผู้แทนราษฎร
ญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน เขตดุสิต กรุงเทพฯ
นายกรัฐมนตรีเผยยื่นแจ้งบัญชีทรัพย์สินเพิ่มเติมแก่ ป.ป.ช. ครั้งที่ 2 แล้ว ยืนยันไม่เคยก้าวล่วงกระบวนการยุติธรรม
นายกรัฐมนตรียืนยันส่วนตัวไม่นิยมการพนันใด ๆ เพราะขัดหลักศีลธรรม ศาสนาและข้อห้ามตามกฎหมาย ปัจจุบันนำเทคโนโลยีสมัยใหม่มาใช้เพื่อการสืบสวนสอบสวนทางอาชญากรรมด้วย
นายกรัฐมนตรียืนยันไม่มีส่วนเกี่ยวข้อง กับการเรียกรับผลประโยชน์ที่ผิดกฎหมาย ย้ำเข้าใจและเห็นใจประชาชนที่ต้องเผชิญปัญหาโควิด-19 พร้อมดูแลผู้มีรายได้น้อยทุกคน
นายกรัฐมนตรีขอบคุณสมาชิกสภาผู้แทนราษฎร ที่มีความห่วงใยต่อนายกรัฐมนตรี
นายกรัฐมนตรี ตอบชัด ลุยจับบ่อนทุกพื้นที่ยืนยันไม่รับเงินชั่วๆ ในการอภิปรายไม่ไว้วางใจรัฐมนตรีเป็นรายบุคคล วันที่ 16 กุมภาพันธ์ 2564
การประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจำปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ณ ห้องประชุมสภาผู้แทนราษฎร อาคารรัฐสภา ชั้น 2 ถนนสามเสน เขตดุสิต กรุงเทพฯ วันที่ 16 กุมภาพันธ์ 2564
นายกฯ ชี้ ใช้ทุกมาตรการเพื่อหยุดบ่อนการพนัน วอนทุกฝ่ายร่วมแก้ปัญหา วันที่ 16 กุมภาพันธ์ 2564
​
วันอังคารที่ 16 กุมภาพันธ์ 2564
How to แจ้งเบาะแสเอาผิดคนโกง “เราชนะ”
...
อย่านะคะ อย่านะคะ… ทำผิดเงื่อนไขต้องรับโทษ
เป็นที่ทราบกันดีว่า
มาตรการเยียวยาโควิด-19 ผ่านโครงการ “เราชนะ”
ที่สนับสนุนวงเงินช่วยเหลือสูงสุด 7,000 บาท
โดยผู้รับสิทธิ์ไม่สามารถเบิกเป็นเงินสดได้
และต้องนำไปใช้จ่ายเพื่อซื้อสินค้าหรือชำระค่าบริการ
จากร้านค้าที่ร่วมโครงการ จนถึง 31 พ.ค. 64
.
ขณะเดียวกัน พบว่ามีคนบางกลุ่มที่พยายามจะหาวิธี
ทั้งสแกนออนไลน์ หรือตกลงกับร้านค้าขอแลกเป็นเงินสด
ซึ่งเป็นการใช้จ่ายวงเงินสิทธิ์ผิดวัตถุประสงค์ของโครงการ
.
เรื่องนี้ กระทรวงการคลังได้ประสานให้สำนักงานตำรวจแห่งชาติ
ติดตามตรวจสอบ และดำเนินการทางกฎหมายในประเด็นดังกล่าวแล้ว
.
หากตรวจสอบพบว่ามีการกระทำผิดเงื่อนไขจริง
จะระงับการใช้แอปพลิเคชันถุงเงินของร้านค้า
รวมถึงหยุดจ่ายเงินให้กับร้านค้าทันที
รวมถึงระงับแอปเป๋าตัง ของประชาชนผู้ได้รับสิทธิ์
และดำเนินการตามกฎหมายที่เกี่ยวข้องอย่างถึงที่สุด
.
จึงขอแจ้งเตือนประชาชนและร้านค้า
ให้ปฏิบัติตามหลักเกณฑ์เงื่อนไขของโครงการ
และไม่หลงเชื่อคำโฆษณาผ่านช่องทางต่าง ๆ
ที่ไม่มีการใช้จ่ายซื้อสินค้าหรือรับบริการจริงอย่างเด็ดขาด
เพราะอาจตกเป็นเหยื่อที่สนับสนุนให้เกิดการกระทำความผิด
ซึ่งจะมีโทษตามกฎหมายที่เกี่ยวข้องไปด้วย
.
กรณีพบเห็นพฤติกรรม
ที่ไม่เป็นไปตามเงื่อนไขของโครงการ
และการขึ้นราคาสินค้าหรือบริการเกินกว่าปกติ
.
สามารถแจ้งเบาะแส รวมถึงส่งหลักฐานการกระทำผิด
ทางไปรษณีย์มาได้ที่
สำนักงานเศรษฐกิจการคลัง กระทรวงการคลัง
ถนนพระราม 6 แขวงสามเสนใน เขตพญาไท กรุงเทพฯ 10400
หรือ e-mail wewin@fpo.go.th
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันอังคารที่ 16 กุมภาพันธ์ 2564
เลขานุการรัฐมนตรีว่าการกระทรวงยุติธรรม รับเรื่องราวร้องทุกข์จากผู้เสียหาย กรณีถูกห้างหุ้นส่วนจำกัด วันเจอร์เนรัลด์ สโตร์ หลอกลวงให้เสียทรัพย์
ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องราวร้องขอความเป็นธรรมจากตัวแทนของกลุ่มผู้เสียหาย กรณีถูกฉ้อโกงจาก ห้างหุ้นส่วนจำกัด วันเจอร์เนรัลด์ สโตร์ ในการซื้อขายอสังหาริมทรัพย์
ในวันอังคารที่ ๑๖ กุมภาพันธ์ ๒๕๖๔ เวลา ๑๑.๐๐ น. ณ ห้องแถลงข่าว ๒ - ๐๑ กระทรวงยุติธรรม ถนนแจ้งวัฒนะ เขตหลักสี่ กรุงเทพมหานครว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม รับเรื่องราวร้องขอความเป็นธรรมจากตัวแทนของกลุ่มผู้เสียหายกรณีถูกฉ้อโกงจาก ห้างหุ้นส่วนจำกัด วันเจอร์เนรัลด์ สโตร์ ในการซื้อขายอสังหาริมทรัพย์ เช่น บ้านเดี่ยว คอนโดมิเนียม รวมถึงรถยนต์ โดยเบื้องต้นมีผู้เสียหาย จำนวน ๑๕๐ คน ซึ่งเดินทางมายื่นเรื่อง จำนวน ๔๐ คน มูลค่าความเสียหายกว่า ๑๐๐ ล้านบาท หลังจากรับเรื่อง เลขานุการรัฐมนตรีว่าการกระทรวงยุติธรรมได้ประสานไปยังกรมสอบสวนคดีพิเศษ เพื่อให้เข้ามาตรวจสอบกรณีดังกล่าวว่าเข้าเกณฑ์เป็นคดีพิเศษหรือไม่ โดยจะได้เร่งรัดให้ความช่วยเหลือต่อไป ทั้งนี้ ว่าที่ร้อยตรีธนกฤต ยังฝากประชาสัมพันธ์ไปยังประชาชนที่ได้รับเดือดร้อนลักษณะนี้ สามารถเข้ามาร้องเรียนได้ที่ศูนย์ยุติธรรมสร้างสุข กระทรวงยุติธรรม (แห่งใหม่) หรือศูนย์ยุติธรรมจังหวัด ตามนโยบายของนายสมศักดิ์ เทพสุทิน รัฐมนตรีว่าการกระทรวงยุติธรรม ที่ต้องการช่วยเหลือประชาชนตามนโยบายอย่างเร่งด่วน
วันอังคารที่ 16 กุมภาพันธ์ 2564
กระทรวงดีอีเอส ร่วมกับ ศูนย์บริการวิชาการแห่งจุฬาลงกรณ์มหาวิทยาลัย จัดสัมมนารับฟังความคิดเห็นเพื่อจัดทำร่างกฎหมายลำดับรอง ภายใต้ พ.ร.บ. คุ้มครองข้อมูลส่วนบุคคล พ.ศ. 2562
กระทรวงดีอีเอส ร่วมกับ ศูนย์บริการวิชาการแห่งจุฬาลงกรณ์มหาวิทยาลัย จัดสัมมนารับฟังความคิดเห็นเพื่อจัดทำร่างกฎหมายลำดับรอง ภายใต้ พ.ร.บ. คุ้มครองข้อมูลส่วนบุคคล พ.ศ. 2562
กระทรวงดีอีเอส ร่วมกับ ศูนย์บริการวิชาการแห่งจุฬาลงกรณ์มหาวิทยาลัย จัดสัมมนารับฟังความคิดเห็นเพื่อจัดทำร่างกฎหมายลำดับรอง ภายใต้ พ.ร.บ. คุ้มครองข้อมูลส่วนบุคคล พ.ศ. 2562 (computer) ในรูปแบบออนไลน์ ตั้งแต่วันที่ 15 - 18 ก.พ. 64 จำนวน 7 รอบ โดยมีผู้สนใจลงทะเบียนเข้าร่วมงานล่วงหน้ารวม 1,500 ราย ครอบคลุมผู้เกี่ยวข้องทุกกลุ่ม ได้แก่ กลุ่มการเงิน กลุ่มท่องเที่ยว กลุ่มการผลิตและการค้า กลุ่มสาธารณสุข กลุ่มหน่วยงานของรัฐ​ กลุ่มดิจิทัลและผู้ประกอบการต่างประเทศ (Bilingual session) กลุ่มการศึกษาและภาคประชาชน ทั้งนี้ จะมีการเผยแพร่เอกสารรับฟังความคิดเห็นบนเว็บไซต์ของกระทรวงดีอีเอสในวันศุกร์ที่ 19 ก.พ. 64 พร้อมทั้งเปิดรับข้อเสนอแนะผ่านแบบฟอร์มออนไลน์จนถึงวันที่ 28 ก.พ.64 นี้
การรับฟังความคิดเห็นในครั้งนี้เป็นร่างกฎหมายลำดับรองกลุ่ม 1 ประกอบด้วย
- หลักเกณฑ์และวิธีการขอความยินยอมจากเจ้าของข้อมูลส่วนบุคคล
- การแจ้งวัตถุประสงค์และรายละเอียดในการประมวลผลข้อมูลส่วนบุคคล
- มาตรการคุ้มครองที่เหมาะสมสําหรับการประมวลผลข้อมูลส่วนบุคคลตามมาตรา 26
- หลักเกณฑ์และนโยบายการให้ความคุ้มครองข้อมูลส่วนบุคคลที่ส่งหรือโอนไปยังต่างประเทศ
- การจัดให้มีบันทึกรายการกิจกรรมประมวลผล มาตรการเกี่ยวกับการขอใช้สิทธิในการเข้าถึงของเจ้าของข้อมูลส่วนบุคคล และการแจ้งเหตุละเมิดข้อมูลส่วนบุคคล
- ความมั่นคงปลอดภัยของการประมวลผลข้อมูลส่วนบุคคล
- เจ้าหน้าที่คุ้มครองข้อมูลส่วนบุคคล
- กระบวนการรับเรื่องร้องเรียน และการบังคับทางปกครอง
*****************
วันพุธที่ 17 กุมภาพันธ์ 2564
“สุชาติ” ลงนามประกาศ การจัดที่พักสวัสดิการให้ลูกจ้าง ต้องถูกสุขลักษณะ ลดเสี่ยงโควิด-19 แพร่ระบาด
“สุชาติ” รัฐมนตรีว่าการกระทรวงแรงงาน ลงนามในประกาศกระทรวงแรงงาน เรื่อง การจัดสวัสดิการสำหรับสถานประกอบกิจการที่จัดที่พักอาศัยให้กับลูกจ้าง ต้องถูกสุขลักษณะ มีประสิทธิภาพและเหมาะสม   หวังช่วยลดปัจจัยเสี่ยง และลดโอกาสการแพร่ระบาดใหม่ของโรค COVID-19
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า สวัสดิการแรงงานเป็นปัจจัยสำคัญประการหนึ่งที่ช่วยให้คุณภาพชีวิตของลูกจ้าง รวมถึงครอบครัวดีขึ้น ความเอื้ออาทรของนายจ้างโดยการจัดสวัสดิการแรงงานให้แก่ลูกจ้าง จึงเป็นสิ่งจูงใจให้ลูกจ้างมีขวัญและกำลังใจในการทำงานที่ดี กระทรวงแรงงานภายใต้การกำกับดูแลของ พล.อ.ประวิตร วงษ์สุวรรณ รองนายกรัฐมนตรี มีนโยบายให้กรมสวัสดิการและคุ้มครองแรงงาน มุ่งส่งเสริมให้นายจ้างจัดสวัสดิการที่เหมาะสมให้กับลูกจ้าง เพื่อช่วยเสริมสร้างสัมพันธภาพอันดีระหว่างนายจ้างและลูกจ้าง การจัดสวัสดิการเกี่ยวกับอาคารที่พักอาศัย ถือเป็นสวัสดิการนอกเหนือกฎหมายกำหนดที่นายจ้างจัดให้ลูกจ้าง หากอาคารที่พักอาศัยมีสภาพที่ไม่ถูกต้อง หรือไม่ถูกสุขลักษณะ และมีลูกจ้างพักอาศัยจำนวนมากเกินไป อาจก่อให้เกิดการแพร่ระบาดของโรคที่เป็นอันตรายร้ายแรงดังนั้น จึงได้ลงนามในประกาศกระทรวงแรงงาน เรื่อง การจัดสวัสดิการสำหรับสถานประกอบกิจการที่จัดที่พักอาศัยให้กับลูกจ้าง ในการป้องกันความเสี่ยงจากโรคติดเชื้อไวรัสโคโรนา 2019(โควิด-19)สำหรับนายจ้างที่จัดสวัสดิการที่พักอาศัยให้กับลูกจ้าง ตามข้อเสนอของคณะกรรมการสวัสดิการแรงงาน เพื่อให้การพักอาศัยของลูกจ้างเป็นไปโดยถูกสุขลักษณะ และเหมาะสมกับสถานการณ์ปัจจุบัน ลูกจ้างสามารถดำเนินชีวิตและทำงานได้อย่างปกติสุข
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า ประกาศกระทรวงแรงงานฉบับดังกล่าว ออกโดยอาศัยอำนาจตามมาตรา 93 (1) แห่ง พ.ร.บ.คุ้มครองแรงงานพ.ศ.2541 ที่บัญญัติให้คณะกรรมการสวัสดิการแรงงานมีอำนาจหน้าที่เสนอความเห็นต่อรัฐมนตรีว่าการกระทรวงแรงงานเกี่ยวกับนโยบาย แนวทาง และมาตรการด้านสวัสดิการแรงงาน โดยมีสาระสำคัญของลักษณะห้องพักอาศัย อาทิ ขนาดห้องพักอาศัยควรมีขนาดพื้นที่รวมไม่น้อยกว่า 9 ตารางเมตร ความสูงไม่น้อยกว่า 2.4 เมตรพื้นที่พักอาศัยไม่น้อยกว่า 3 ตารางเมตรต่อ 1 คน มีการจัดระยะห่างของเตียงนอน หลีกเลี่ยงการนอนเตียงเดียวกันและบริเวณห้องพักในที่พักอาศัยต้องมีประตู หน้าต่าง หรือช่องระบายอากาศโดยวิธีธรรมชาติและจัดให้มีที่ล้างมือพร้อมสบู่และน้ำ หรือแอลกอฮอล์เจลสำหรับทำความสะอาดมือไว้บริการผู้พักอาศัยในบริเวณต่าง ๆ อย่างเพียงพอนอกจากนี้ลูกจ้างต้องให้ความร่วมมือและปฏิบัติตามมาตรการป้องกันการแพร่ระบาดของโรคติดเชื้อไวรัส โคโรนา 2019 โดยยึดหลักD-M-H-T-Tของกระทรวงสาธารณสุขด้วยทั้งนี้ สามารถสอบถามรายละเอียดเพิ่มเติมของประกาศฯได้ที่ กองสวัสดิการแรงงานกรมสวัสดิการและคุ้มครองแรงงาน โทรศัพท์ 0 2245 6774
วันอังคารที่ 16 กุมภาพันธ์ 2564
สธ.เตือนวัยทำงาน ส่วนใหญ่ติดเชื้อโควิด 19 ไม่มีอาการ แพร่เชื้อง่ายในวงโต๊ะอาหาร
กระทรวงสาธารณสุข เผยคลัสเตอร์ รปภ.จุฬานิวาสน์ พบผู้ติดเชื้อ 22 ราย ส่วนใหญ่เป็นวัยทำงานไม่มีอาการ ติดเชื้อจากการรับประทานอาหารร่วมกัน พบจุดสัมผัสเสี่ยงที่เครื่องสแกนนิ้ว แนะล้างมือบ่อยๆงดพูดคุยระหว่างรับประทานอาหาร ช่วยป้องกันโควิด 19 ได้
กระทรวงสาธารณสุข เผยคลัสเตอร์ รปภ.จุฬานิวาสน์ พบผู้ติดเชื้อ 22 ราย ส่วนใหญ่เป็นวัยทำงานไม่มีอาการ ติดเชื้อจากการรับประทานอาหารร่วมกัน พบจุดสัมผัสเสี่ยงที่เครื่องสแกนนิ้ว แนะล้างมือบ่อยๆงดพูดคุยระหว่างรับประทานอาหาร ช่วยป้องกันโควิด 19 ได้ ส่วนใน กทม.เร่งค้นหาเชิงรุกในตลาด/สถานประกอบการ/ชุมชน เพื่อจำกัดวงการแพร่ระบาด
วันนี้ (16 กุมภาพันธ์ 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์เฉวตสรร นามวาท รักษาราชการแทนผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค แถลงข่าวสถานการณ์โรคโควิด 19 ว่า วันนี้ประเทศไทยมีผู้ติดเชื้อรายใหม่ 72 รายมาจากระบบเฝ้าระวังในโรงพยาบาล 21 ราย ค้นหาเชิงรุกในชุมชน 48 ราย และเดินทางมาจากต่างประเทศ 3 รายรักษาหายเพิ่มขึ้น 680 ราย ทำให้ผู้ติดเชื้อสะสมระลอกใหม่ ตั้งแต่วันที่ 15 ธันวาคม 2563 - 16 กุมภาพันธ์ 2564 มีจำนวน 20,549 ราย หายป่วยสะสม 19,386 ราย ยังอยู่ระหว่างการรักษา 1,141 ราย ไม่มีผู้เสียชีวิตเพิ่ม
นายแพทย์เฉวตสรร กล่าวต่อว่า การระบาดระลอกใหม่ของโควิด 19 ภาพรวมการค้นหาเชิงรุกในพื้นที่ กทม. ตรวจคัดกรองเชิงรุกในสถานที่เสี่ยงการติดเชื้อจำนวน 3 แห่ง ได้แก่ 1.ตลาด ตรวจตั้งแต่วันที่ 18 ธ.ค. 2563 จำนวน 466 ตลาด ตรวจให้กับพ่อค้า แม่ค้า และผู้ที่เกี่ยวข้องกับตลาดกว่า 4 หมื่นคน พบติดเชื้อ 14 ราย คิดเป็นร้อยละ 0.03 เป็นการติดเชื้อแบบประปรายไม่เป็นกลุ่มก้อน 2.ในสถานประกอบการดำเนินการตรวจ ตั้งแต่วันที่ 25 ธ.ค 2563 จำนวน 128 แห่ง ในกลุ่มแรงงานจำนวน 16,177 คน พบติดเชื้อ 65 รายคิดเป็นร้อยละ 0.40 โดยติดเป็นกลุ่มก้อน 5 โรงงาน และ3.ในชุมชนเริ่มตั้งแต่วันที่ 31 ธ.ค. 2563 จำนวน 4,654 คน พบติดเชื้อ 35 ราย คิดเป็นร้อยละ 0.75 ซึ่งทุกแห่งสามารถควบคุมสถานการณ์ได้แล้ว
สำหรับกลุ่มผู้ป่วยยืนยันที่เชื่อมโยงกับ รปภ. จุฬานิวาสน์ พบผู้ติดเชื้อเป็นกลุ่มก้อนจำนวน 22 รายส่วนใหญ่เป็นคนวัยทำงาน และไม่มีอาการ ทีมสอบสวนโรคจึงได้การดำเนินการตรวจค้นหาเชิงรุกที่ศูนย์บริการสุขภาพจุฬาฯจำนวน 862 คน พบผู้ติดเชื้อ 22 ราย และรอผล 165 คน และในตลาดรอบจุฬาฯจำนวน 434 คน ผลไม่พบเชื้อ 334 คน และอยู่ระหว่างรอผล 100 คน ขณะนี้ไม่มีรายงานผู้ป่วยเพิ่มเติม
อย่างไรก็ตาม จากการสอบสวนทำให้เห็นถึงการเชื่อมโยง ซึ่งปัจจัยสำคัญที่ทำให้มีการติดเชื้อ ไม่ใช่จาก 1 คนไปสู่ 1คน แต่เป็นการแพร่ไปในครอบครัว กลุ่มที่พักอาศัยชั้นเดียวกัน กลุ่มที่ทำงานที่มีความใกล้ชิด สนิทสนม รับประทานอาหารร่วมกัน และยังมีการตรวจพบเจอเชื้อที่เครื่องสแกนนิ้ว ถือเป็นจุดเสี่ยงที่ต้องระมัดระวัง แม้จะมีความเสี่ยงน้อยกว่าการรับประทานอาหารร่วมกัน พูดคุย หัวเราะ ใกล้ชิดกัน ก็ไม่ควรประมาท ต้องให้ความสำคัญในเรื่องการล้างมือสม่ำเสมอจะสามารถช่วยหยุดการระบาดเชื้อโควิด 19 ได้อีกทางหนึ่ง
************************** 16 กุมภาพันธ์ 2564
วันอังคารที่ 16 กุมภาพันธ์ 2564
นายกรัฐมนตรีขอบคุณสมาชิกสภาผู้แทนราษฎร ที่มีความห่วงใยต่อนายกรัฐมนตรี
นายกรัฐมนตรีขอบคุณสมาชิกสภาผู้แทนราษฎร ที่มีความห่วงใยต่อนายกรัฐมนตรี
วันนี้ (16 ก.พ.64) เวลา 17.25 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจำปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล โอกาสนี้ นายกรัฐมนตรีขอบคุณสมาชิกสภาผู้แทนราษฎรที่มีความห่วงใยต่อนายกรัฐมนตรีสำหรับข้อกล่าวหาต่าง ๆ ที่สมาชิกสภาผู้แทนราษฎรได้ยกขึ้นมาอภิปราย อยู่ระหว่างการพิจารณาขององค์กรตรวจสอบอิสระ องค์กรปราบปรามทุจริตแล้ว ทั้ง ป.ป.ช. ศาลรัฐธรรมนูญ ทุกอย่างชัดเจนอยู่แล้ว นายกรัฐมนตรียังเผยว่า สังเกตตนเองเช่นกันว่าผอมลงและดูเหมือนสูงขึ้น ซึ่งก็ขอฝากความห่วงใยถึง ส.ส.ผู้อภิปรายด้วยเช่นกัน
โอกาสนี้ นายกรัฐมนตรีได้มอบหมายให้รองนายกรัฐมนตรี นายวิษณุ เครืองาม ชี้แจงถึงรายละเอียด โดยรองนายกรัฐมนตรีเผยถึงประมวลรัษฎากร อนุมาตรา 6 ที่ระบุไว้ว่าเงินได้ที่ราชการจ่ายให้เป็นค่าเช่าบ้าน หรือ เงินที่คำนวณได้จากมูลค่าของการได้อยู่บ้านที่ทางราชการให้อยู่โดยไม่เสียค่าเช่า เงินช่วยการศึกษาบุตร ช่วยเหลือบุตร เบี้ยกันดาร เงินยังชีพ เงินค่าอาหารทำการนอกเวลา จะไม่ถูกนำมาคำนวณในฐานะที่เป็นเงินได้พึงประเมิน รองนายกรัฐมนตรีย้ำว่าเป็นการให้ข้อมูลทางกฎหมายเพื่อความถูกต้อง
-----------------
กลุ่มประชาสัมพันธ์และเผยแพร่ สำนักโฆษก
วันอังคารที่ 16 กุมภาพันธ์ 2564
ธ.ก.ส. – กรุงศรี พร้อมเปิดบริการ ATM ข้ามธนาคาร ฟรี! ค่าธรรมเนียม
ธ.ก.ส. และธนาคารกรุงศรีอยุธยา ร่วมเปิดตัวบริการ ATM ข้ามธนาคาร ไม่เสียค่าธรรมเนียม เพื่อเพิ่มความสะดวกให้กับลูกค้าผู้ถือบัตรเอทีเอ็ม ธ.ก.ส. และบัตรกรุงศรี เดบิต ทุกประเภท ในการใช้บริการ ATM ได้อย่างครอบคลุม ซึ่งสามารถทำธุรกรรมถอนเงินและสอบถามยอดเงิน
ธนาคารเพื่อการเกษตรและสหกรณ์การเกษตร (ธ.ก.ส.) จับมือ ธนาคารกรุงศรีอยุธยา จำกัด (มหาชน) (กรุงศรี) ร่วมเปิดตัวบริการ ATM ข้ามธนาคาร ไม่เสียค่าธรรมเนียม เพื่อเพิ่มความสะดวกให้กับลูกค้าผู้ถือบัตรเอทีเอ็ม ธ.ก.ส. และบัตรกรุงศรี เดบิต ทุกประเภท ในการใช้บริการ ATM ได้อย่างครอบคลุม ซึ่งสามารถทำธุรกรรมถอนเงินและสอบถามยอดเงินคงเหลือที่เครื่องเอทีเอ็มธ.ก.ส. และ กรุงศรี กว่า 8,800 เครื่อง ทั่วประเทศ โดย ฟรี! ค่าธรรมเนียมการทำรายการต่างธนาคาร ตั้งแต่วันที่ 15 กุมภาพันธ์ 2564 ถึง 14 กุมภาพันธ์ 2565 ทั้งนี้ ผู้ถือบัตรเอทีเอ็ม ธ.ก.ส. จะได้รับคืนค่าธรรมเนียมที่ถูกเรียกเก็บเข้าบัญชีในวันถัดไป และสำหรับผู้ถือบัตรกรุงศรี เดบิต จะได้รับยกเว้นค่าธรรมเนียมต่างธนาคารโดยทันทีในขณะที่ทำรายการ
ปัจจุบัน ธ.ก.ส. มีเครื่องเอทีเอ็มจำนวนกว่า 2,300 เครื่อง และกรุงศรีมีเครื่องเอทีเอ็มจำนวนกว่า 6,500 เครื่องทั่วประเทศ ซึ่งบริการดังกล่าวจะยกระดับประสบการณ์ความสะดวกสบายให้กับลูกค้าทั้งสองธนาคารมากยิ่งขึ้น
วันอังคารที่ 16 กุมภาพันธ์ 2564
นายกรัฐมนตรีฝากไปยัง ส.ส.ช่วยเตือนประชาชนในพื้นที่ หากพบเห็นการเล่นการพนันแจ้งเบาะแสตรงถึงนายกรัฐมนตรี สายด่วนรัฐบาลโทร 1111
นายกรัฐมนตรีฝากไปยัง ส.ส.ช่วยเตือนประชาชนในพื้นที่ หากพบเห็นการเล่นการพนันแจ้งเบาะแสตรงถึงนายกรัฐมนตรี สายด่วนรัฐบาลโทร 1111
วันนี้ (16 ก.พ.64) เวลา 18.05 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจำปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล นายกรัฐมนตรีและรัฐมนตรีว่าการกระทรวงกลาโหมยืนยันรัฐบาลจะดำเนินการทุกขั้นตอนกับอยู่เบื้องหลังและเจ้าของบ่อน รวมทั้งจะมีการยึดทรัพย์ ขอให้ติดตามผลสำเร็จหลายคดีในเร็วๆ นี้
โอกาสนี้ นายกรัฐมนตรีย้ำรัฐบาลให้ความสำคัญกับนโยบายป้องกัน ปราบปรามการกระทำผิดเกี่ยวกับอบายมุข ที่ผ่านมาสำนักงานตำรวจแห่งชาติ และกระทรวงมหาดไทยเพิ่มความเข้มข้นขึ้นในการดำเนินการทุกพื้นที่ ขอฝากไปยังสมาชิกสภาผู้แทนราษฎรช่วยเตือนประชาชนในพื้นที่ หากพบเห็นการเล่นการพนันขอให้แจ้งมายังเจ้าหน้าที่ แจ้งเบาะแสตรงถึงนายกรัฐมนตรี สายด่วนรัฐบาลโทร 1111 ตู้ไปรษณีย์ทำเนียบรัฐบาล 1111 เว็บไซต์ www.1111.go.th mobile application psc 1111 รับบริการประชาชน 1111 ทำเนียบรัฐบาล นายกรัฐมนตรียังย้ำชัดว่า รัฐบาลใช้ทุกมาตรการอย่างเข้มงวดสำหรับการแพร่ระบาดของโรคโควิด-19 ในบ่อนการพนัน
นายกรัฐมนตรียังกล่าวถึงความคืบหน้ากรณีบ่อนพระราม 3ว่า ได้ดำเนินการต่อผู้ที่กระทำความผิดยังเคร่งครัด มีการดำเนินคดีต่อผู้ต้องหา 22 รายและมีการดำเนินคดีพิพากษาไปแล้ว บางคดีอยู่ระหว่างการดำเนินการสำหรับคดีที่ทำให้มีผู้เสียชีวิตนั้นก็ได้ดำเนินคดีต่อผู้ต้องหาที่มีชีวิตอยู่ในข้อหาร่วมกันฆ่าผู้อื่นและมีอาวุธปืนโดยไม่ได้รับอนุญาต รวมทั้งมีการดำเนินการสอบสวน รวบรวมสำนวนส่งพนักงานอัยการ และอัยการได้ยื่นฟ้องต่อศาลยุติธรรมตั้งแต่ตุลาคม 2563 ปัจจุบันอยู่ในระหว่างการพิจารณาคดีของศาล ส่วนผู้ที่เกี่ยวข้องกับผู้ต้องหานั้น อยู่ระหว่างการสืบสวนสอบสวน ซึ่งต้องดำเนินการเป็นขั้นตอนต่อไป
ระหว่างการชี้แจ้งในรัฐสภานั้น นายกรัฐมนตรีเผยกรณี โควิด-19 มีการแพร่ระบาดจากสนามมวยนั้นว่า ขณะนั้นการแพร่ระบาดอยู่ในระยะต้น รัฐบาลสามารถควบคุมการแพร่ระบาดได้ ส่งผลให้เกิดแนวปฏิบัติตามมาอีกมากมาย ทำให้รัฐบาลสามารถควบคุมจำนวนการแพร่ระบาดได้ดี ยอมรับว่า หลายอย่างป็นประสบการณ์และบทเรียน แต่ทั้งหมดเป็นความรับผิดชอบของรัฐบาลในการแก้ไขปัญหา เช่นเดียวกับการแพร่ระบาดโควิด-19 ในบ่อน เป็นการแพร่ระบาดที่เกิดขึ้นในบริเวณที่มีคนชุมนุมจำนวนมาก ซึ่งรัฐบาลพร้อมดำเนินคดีกับการการเล่นพนันผิดกฎหมาย รวมทั้งการโยกย้ายเจ้าหน้าที่ในบริเวณที่มีการทำผิดกฎหมายเพื่อให้เกิดการสอบสวน การลงโทษ และไม่ให้มีผลทางคดี ที่ผ่านมามีการรายงานการลงโทษทุกเดือนผ่านคณะกรรมการข้าราชการตํารวจ (ก.ตร.) ด้วย
วันอังคารที่ 16 กุมภาพันธ์ 2564
นายกฯ ชี้แจงการแต่งตั้งข้าราชการตำรวจ ดำเนินการอย่างโปร่งใสตามกระบวนการทางกฎหมายทุกขั้นตอน พร้อมขอความเป็นธรรมและให้กำลังใจแก่ข้าราชการตำรวจด้วย
นายกฯ ชี้แจงการแต่งตั้งข้าราชการตำรวจ ดำเนินการอย่างโปร่งใสตามกระบวนการทางกฎหมายทุกขั้นตอน พร้อมขอความเป็นธรรมและให้กำลังใจแก่ข้าราชการตำรวจด้วย
วันนี้ (16 ก.พ.64) เวลา 19.15 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจำปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ถึงกรณีการแต่งตั้งและการดำเนินการทางวินัยของข้าราชการตำรวจ ดังนี้
นายกรัฐมนตรีชี้แจงกรณีการแต่งตั้งข้าราชการตำรวจว่า เป็นไปตามกระบวนการและการกลั่นกรองทางกฎหมาย ตามพระราชบัญญัติตำรวจที่เกี่ยวข้องทั้งหมด โดยการแต่งตั้งมีทั้งหมด 3 ระดับ ดังต่อไปนี้ 1.ยศชั้นนายพล ผู้บังคับการและพลตำรวจตรีขึ้นไป 2.ยศต่ำกว่านายพล ระดับรองผู้บัญชาการหรือผู้กำกับ พันตำรวจเอกพิเศษและพันตำรวจเอก 3.ยศระดับรองผู้กำกับ พันตำรวจโทลงมา ยืนยันว่า ด้วยกระบวนการตามขั้นตอนของกฎหมายที่เกี่ยวข้องและการกลั่นกรองตามลำดับ จึงทำให้ไม่สามารถมีการแต่งตั้งโดยมิชอบได้หรือแต่งตั้งโดยเกิดจากการเรียกรับผลประโยชน์ได้ และแม้ว่านายกรัฐมนตรีจะเป็นประธานการประชุม ก.ตร. แต่มีการประกาศอาวุโส และเสนอชื่อผู้เหมาะสมตามกระบวนการมาก่อนแล้ว
นายกรัฐมนตรียังเผยถึงการดำเนินการทางวินัยของข้าราชการตำรวจ ได้มีการดำเนินการอย่างต่อเนื่อง โดยในปี 2563 สำนักงานตำรวจแห่งชาติได้พิจารณาดำเนินการทางวินัยกับข้าราชการตำรวจ ได้แก่
1.ดำเนินการทางวินัยอย่างไม่ร้ายแรง จำนวน 1,873 ราย แยกตามลำดับโทษ ได้แก่ ภาคทัณฑ์ ทัณฑ์กรรม กักยาม กักขัง ตัดเงินเดือน ซึ่งส่วนใหญ่พบเป็นกรณีละเว้นหน้าที่ดำเนินการไม่เกิน 15 วัน ประพฤติตนไม่สมควรและใช้กริยาวาจาไม่สุภาพ ไม่เอาใจใส่หน้าที่ ไม่บำรุงรักษาสิ่งของหลวง สอบสวนเพิ่มเติมล่าช้า
2.ดำเนินการทางวินัยอย่างร้ายแรง จำนวน 400 ราย แยกตามลำดับโทษ ได้แก่ ปลดออกจากราชการ 51 ราย ไล่ออกจากราชการ 259 ราย ให้ออกจากราชการ 48 ราย สาเหตุจากการขาดคุณสมบัติและหย่อนความสามารถ ทั้งนี้ พฤติการณ์ส่วนใหญ่พบว่าเป็นการละทิ้งราชการเกินกว่า 15 วัน การเกี่ยวข้องกับยาเสพติด การทุจริตในหน้าที่ ทำสำนวนคดีอาญาล่าช้าจนทำให้เกิดความเสียหายอย่างร้ายแรง เป็นต้น
อย่างไรก็ตาม ได้มีการตั้งคณะกรรมการยื่นอุทรณ์ด้วยเพื่อให้ข้าราชการได้มีโอกาสชี้แจงข้อเท็จจริง ซึ่งทางรัฐบาลได้มีการประชุมติดตามอย่างต่อเนื่องผ่านทางคณะกรรมการและอนุกรรมการต่าง ๆ
นอกจากนี้ นายกรัฐมนตรีได้กล่าวเพิ่มเติมถึงส่วนของมาตรการและเสริมสร้างความประพฤติและวินัยของข้าราชการตำรวจ ซึ่งมีการออกคำสั่งเมื่อวันที่ 1 ตุลาคม 2537 ให้ข้าราชการตำรวจประพฤติตนให้เหมาะสมและให้ผู้บังคับบัญชากำกับดูแล มีหนังสือกวดขันเกี่ยวกับความประพฤติและให้ปฏิบัติตามระเบียบวินัย มีการออกกฎ ก.ตร. เพิ่มเติม ซึ่งดำเนินการอย่างครอบคลุมจวบจนปัจจุบัน
ทั้งนี้ ขอให้ทุกฝ่ายให้ความเป็นธรรมและให้กำลังใจแก่ข้าราชการตำรวจที่มีกว่า 200,000 คนด้วย แม้อาจพบบางส่วนที่ประพฤติตนไม่เหมาะสม ซึ่งไม่อยากให้โทษองค์กรทั้งหมด เนื่องจากเป็นเรื่องส่วนบุคคล เป็นปัญหาที่ประสบทุกองค์กร ซึ่งต้องดูแลและให้แนวทางปฏิบัติที่เหมาะสมร่วมกันเพื่อแก้ไขปัญหาด้วย
วันอังคารที่ 16 กุมภาพันธ์ 2564
"ยุติธรรม" ประชุมคณะทำงานดำเนินงานโครงการจิตอาสา ๙๐๔ กระทรวงยุติธรรม ครั้งที่ ๑/๒๕๖๔
นายนิมิต ทัพวนานต์ หัวหน้าผู้ตรวจราชการกระทรวงยุติธรรม เป็นประธานการประชุมคณะทำงานดำเนินงานโครงการจิตอาสา ๙๐๔ กระทรวงยุติธรรม ครั้งที่ ๑/๒๕๖๔
ในวันอังคารที่ ๑๖ กุมภาพันธ์ ๒๕๖๔ เวลา ๑๐.๓๐ น. ณ ห้องประชุม ๘-๐๔ ชั้น ๘ อาคารกระทรวงยุติธรรม นายนิมิต ทัพวนานต์ หัวหน้าผู้ตรวจราชการกระทรวงยุติธรรม เป็นประธานการประชุมคณะทำงานดำเนินงานโครงการจิตอาสา ๙๐๔ กระทรวงยุติธรรม ครั้งที่ ๑/๒๕๖๔ โดยมีคณะทำงานฯ และผู้ที่เกี่ยวข้องเข้าร่วมฯ เพื่อรับทราบการรายงานผลการดำเนินงานตามแผนปฏิบัติการเพื่อขับเคลื่อนงานจิตอาสากระทรวงยุติธรรม ประจำปีงบประมาณ พ.ศ. ๒๕๖๔ และการส่งบุคคลเข้ารับการฝึกอบรมหลักสูตรจิตอาสา ๙๐๔ "หลักสูตรหลักประจำ" รุ่นที่ ๕/๖๓ "เป็นเบ้า เป็นแม่พิมพ์" รวมทั้งพิจารณาแนวทางการขับเคลื่อนงานจิตอาสากระทรวงยุติธรรม ในสถานการณ์ การแพร่ระบาดระลอกใหม่ของโรคไวรัสโคโรนา 2019 รวมทั้ง กิจกรรมจิตอาสา ณ ที่ทำการกระทรวงยุติธรรม นอกจากนี้ที่ประชุมได้พิจารณาการแต่งตั้งคณะอนุกรรมการขับเคลื่อนจิตอาสาพัฒนาคุณภาพชีวิตเพื่อความสุขของประชาชน ระดับกระทรวง / กรม
วันอังคารที่ 16 กุมภาพันธ์ 2564
พันธบัตรออมทรัพย์ “เราชนะ” 60,000 ล้านบาทหมดแล้ว !!!
การจำหน่ายพันธบัตรออมทรัพย์พิเศษรุ่นเราชนะบนวอลเล็ต สบม. และ เราชนะ ผ่าน 4 ธนาคารตัวแทนจำหน่าย วงเงินรวม 60,000 ล้านบาท สามารถจำหน่ายได้ครบวงเงินแล้วทั้ง 2 รุ่นโดยข้อมูลจากการจำหน่ายครั้งล่าสุดชี้ให้เห็นว่าประชาชนให้ความสนใจลงทุนผ่านช่องทางออนไลoN
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ (สบน.) เปิดเผยถึงความสำเร็จในการจำหน่ายพันธบัตรออมทรัพย์พิเศษรุ่น “เราชนะบนวอลเล็ต สบม.” และ “เราชนะ” ผ่าน 4 ธนาคารตัวแทนจำหน่าย วงเงินรวม 60,000 ล้านบาท ว่าสามารถจำหน่ายได้ครบวงเงินแล้วทั้ง 2 รุ่นโดยข้อมูลจากการจำหน่ายครั้งล่าสุดชี้ให้เห็นว่าประชาชนให้ความสนใจลงทุนผ่านช่องทางออนไลน์มากขึ้น และมีผู้ลงทุนจากทุกจังหวัดทั้ง 2 รุ่น
“เราชนะบนวอลเล็ต สบม.” สามารถจำหน่ายได้ครบ 5,000 ล้านบาท ภายใน 8 ชั่วโมง แสดงถึงการตอบรับที่ดียิ่งจากประชาชน มีผู้สนใจลงทุนถึงเกือบ 9,600 คน ในทุกจังหวัดทั่วประเทศ โดยมีผู้ลงทุนอายุตั้งแต่ 15 ปี จนถึงอายุ 93 ปี วงเงินซื้อเฉลี่ยต่อรายประมาณ 524,000 บาท ส่วนใหญ่เป็นวัยทำงานตอนต้นจนถึงวัยก่อนเกษียณ โดยสิ่งที่น่าสนใจ คือ ผู้ลงทุนวัยหลังเกษียณให้ความสนใจลงทุนผ่านวอลเล็ต สบม. เพิ่มขึ้นถึงเกือบ 1 ใน 4 ของจำนวนรายการทั้งหมด และจำนวนรายการผู้ลงทุนในต่างจังหวัดเพิ่มขึ้นกว่ารอบที่ผ่านมา ซึ่งแสดงให้เห็นถึงการรับรู้และมั่นใจในการทำธุรกรรมทางการเงินผ่านช่องทางออนไลน์ของรัฐบาล
สำหรับ “เราชนะ” ที่จำหน่ายผ่าน 4 ธนาคารตัวแทนจำหน่ายสามารถกระจายไปสู่ประชาชนเกือบ 24,000 คนจากทุกจังหวัดทั่วประเทศ โดยมีกลุ่มอายุ 50 - 79 ปี เป็นกลุ่มผู้ลงทุนสูงสุด นอกจากนี้ ส่วนใหญ่นิยมซื้อจากสาขาธนาคารด้วยวงเงินเฉลี่ย 2.13 ล้านบาท และส่วนใหญ่เป็นผู้ลงทุนในกรุงเทพฯ ทั้งนี้ ภายหลังการจำหน่ายให้กับประชาชนแล้วคงเหลือวงเงินประมาณ 4,000 ล้านบาท จำหน่ายให้นิติบุคคลที่ไม่แสวงหาผลกำไร ซึ่งสามารถจำหน่ายได้ครบวงเงินภายในครึ่งวันแรกของการจำหน่าย
สบน. ขอขอบคุณประชาชนที่ให้ความสำคัญกับการลงทุนพันธบัตรออมทรัพย์พิเศษทั้ง 2 รุ่น ผู้ลงทุนสามารถติดตามข่าวสารการจำหน่ายพันธบัตรออมทรัพย์ในรอบถัดไปได้ทางเว็บไซต์ www.pdmo.go.th และ Facebook ของสำนักงานบริหารหนี้สาธารณะ
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
วันอังคารที่ 16 กุมภาพันธ์ 2564
การเปิดใช้งานเว็บไซต์ศูนย์รวมความรู้ทางการเงินเพื่อคนไทย www.รู้เรื่องเงิน.com
สศค.ร่วมกับหน่วยงานภาครัฐและหน่วยงานที่เกี่ยวข้อง ที่มีพันธกิจด้านการส่งเสริมความรู้ทางการเงินให้กับประชาชน รวม 12 หน่วยงาน จัดทำเว็บไซต์ www.รู้เรื่องเงิน.com ซึ่งเป็นเว็บศูนย์รวมข้อมูล ความรู้ แนวคิดและวิธีการพัฒนาทักษะพื้นฐานทางการเงินสำหรับ ปชช.
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง เปิดเผยว่า สำนักงานเศรษฐกิจการคลัง (สศค.) ได้ร่วมกับหน่วยงานภาครัฐและหน่วยงานที่เกี่ยวข้อง ที่มีพันธกิจด้านการส่งเสริมความรู้ทางการเงินให้กับประชาชน รวม 12 หน่วยงาน จัดทำเว็บไซต์ www.รู้เรื่องเงิน.com (เว็บไซต์ฯ) ซึ่งเป็นเว็บศูนย์รวม (Web Portal) ข้อมูล ความรู้ แนวคิดและวิธีการพัฒนาทักษะพื้นฐานทางการเงินสำหรับประชาชนในด้านต่าง ๆ ที่เชื่อมโยงจากเว็บไซต์ของหน่วยงานดังกล่าวข้างต้น เพื่อสร้างฐานช่องทาง (Platform) ให้ประชาชนทุกช่วงวัย หลากหลายอาชีพรวมถึงผู้ประกอบการ สามารถเข้าถึงข้อมูลและข่าวสารทางการเงินที่เชื่อถือได้ สะดวก ในแหล่งเดียว ซึ่งจะช่วยสนับสนุนการเรียนรู้และพัฒนาทักษะทางการเงินด้วยตนเองของประชาชน รวมถึงรองรับแนวทางการพัฒนาทักษะทางการเงินของกระทรวงการคลังและหน่วยงานที่เกี่ยวข้องในอนาคตด้วย
การจัดทำเว็บไซต์ฯ ดังกล่าวเป็นหนึ่งในโครงการภายใต้แผนงานด้านการพัฒนาทักษะทางการเงิน (Financial Literacy) ของแผนพัฒนาตลาดทุนไทย ปี 2560-2564 โดยความร่วมมือระหว่างหน่วยงานภาครัฐ และหน่วยงานที่เกี่ยวข้อง รวม 12 แห่ง ประกอบด้วย สศค. กระทรวงการคลัง ซึ่งเป็นหน่วยงานกลางในการกำหนดนโยบายและแนวทางการจัดทำเว็บไซต์ฯ และบูรณาการการดำเนินการระหว่างหน่วยงานที่เกี่ยวข้อง สำนักงานคณะกรรมการกำกับหลักทรัพย์และตลาดหลักทรัพย์ ซึ่งได้รับมอบหมายให้จัดทำและเป็นผู้ดูแลเว็บไซต์ฯ (Web Master) ให้มีข้อมูลถูกต้องและทันสมัย ธนาคารแห่งประเทศไทย สำนักงานคณะกรรมการกำกับและส่งเสริมการประกอบธุรกิจประกันภัย ตลาดหลักทรัพย์แห่งประเทศไทย สำนักงานประกันสังคม ธนาคารเพื่อการเกษตรและสหกรณ์การเกษตร ธนาคารออมสิน ธนาคารพัฒนาวิสาหกิจขนาดกลางและขนาดย่อมแห่งประเทศไทย กองทุนบำเหน็จบำนาญข้าราชการ กองทุนการออมแห่งชาติ และบริษัท ข้อมูลเครดิตแห่งชาติ จำกัด ซึ่งร่วมกันจัดทำเว็บไซต์ฯ โดยแต่ละหน่วยงานจะรับผิดชอบเนื้อหาและข้อมูลในส่วนที่เกี่ยวข้องในฐานะเจ้าของข้อมูล ทั้งนี้ การพัฒนาทักษะทางการเงินเป็นวาระแห่งชาติที่กระทรวงการคลังและหน่วยงานข้างต้นให้ความสำคัญและดำเนินการมาอย่างต่อเนื่อง
สศค. และหน่วยงานผู้จัดทำเว็บไซต์ฯ ทั้ง 12 หน่วยงาน จึงขอเชิญชวนประชาชนทุกช่วงวัย ตั้งแต่วัยเรียนไปจนถึงวัยเกษียณ เข้าศึกษาค้นคว้าข้อมูลและความรู้ทางการเงินในเว็บไซต์ www.รู้เรื่องเงิน.com ซึ่งครอบคลุมความรู้ทางการเงินหลากหลายมิติ เช่น การบริหารจัดการการเงินส่วนบุคคล การออมเผื่อฉุกเฉินและการเกษียณ การทำเงินออมให้งอกเงยด้วยการลงทุน ความสำคัญของการประกันภัย ผลิตภัณฑ์และบริการทางการเงินที่เหมาะสมกับตน การจัดการภาษี มาตรการทางการเงินภาครัฐ เทคโนโลยีและภัยกลโกงทางการเงินรวมถึงช่องทาง
แจ้งเบาะแสและติดต่อกับหน่วยงานภาครัฐโดยตรง เป็นต้น เพื่อเป็นอีกหนึ่งเครื่องมือในการเรียนรู้และพัฒนาทักษะทางการเงินด้วยตนเอง โดยสามารถเลือกสืบค้นได้ทั้งตามช่วงวัย สาขาอาชีพ และตามหัวข้อที่สนใจ
สำนักนโยบายการออมและการลงทุน สำนักงานเศรษฐกิจการคลัง
โทร. 0 2273 9020 ต่อ 3639
วันอังคารที่ 16 กุมภาพันธ์ 2564
นายกรัฐมนตรียืนยันไม่มีส่วนเกี่ยวข้อง กับการเรียกรับผลประโยชน์ที่ผิดกฎหมาย ย้ำเข้าใจและเห็นใจประชาชนที่ต้องเผชิญปัญหาโควิด-19 พร้อมดูแลผู้มีรายได้น้อยทุกคน
นายกรัฐมนตรียืนยันไม่มีส่วนเกี่ยวข้องกับการเรียกรับผลประโยชน์ที่ผิดกฎหมาย ย้ำเข้าใจและเห็นใจประชาชนที่ต้องเผชิญปัญหาโควิด-19 พร้อมดูแลผู้มีรายได้น้อยทุกคน
วันนี้ (16 ก.พ.64) เวลา 15.35 น. ณ ห้องประชุมสภาผู้แทนราษฎร อาคารรัฐสภา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวชี้แจงในการประชุมสภาผู้แทนราษฎร ชุดที่ 25 ปีที่ 2 ครั้งที่ 23 (สมัยสามัญประจำปีครั้งที่สอง) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ยืนยันไม่มีส่วนเกี่ยวข้องกับการเรียกรับผลประโยชน์ที่ผิดกฎหมาย โดยรับแต่สิทธิประโยชน์ตามกฎหมายเท่านั้น ยืนยันว่าวันนี้รัฐบาลดูแลคนไทยทุกคนที่มีรายได้น้อย เข้าใจและเห็นใจประชาชนที่ต้องเผชิญปัญหาโควิด-19 โดยนายกฯ กล่าวว่ารักคนไทยทั้ง 67 ล้านคน ไม่ว่าใครจะไม่รักนายกฯ ก็ตาม เพราะทุกคนอยู่ในแผ่นดินไทย
นายกรัฐมนตรียังแสดงความยินดีที่ได้ร่วมประชุมสภาในวันนี้ เพราะเป็นโอกาสดีที่ทั้งสองฝ่ายจะได้ร่วมมือกันทำงานเพื่อประเทศชาติและประชาชน แม้จะเป็นการอภิปรายไม่ไว้วางใจก็ตาม ก็พร้อมจะชี้แจงข้อเท็จจริงให้ประชาชนทางบ้านได้ฟังและคิด โดยขอประชาชน ฟัง คิด และเชื่ออย่างมีเหตุผล นายกรัฐมนตรียืนยันว่า ไม่เคยออกนอกกรอบของระเบียบ ข้อกำหนด และระมัดระวังการทำงานอย่างที่สุด โดยในการทำงานนายกรัฐมนตรีจะเป็นผู้มอบนโยบาย สั่งการหน่วยงานให้ไปปฏิบัติ มีการรับผิดชอบขับเคลื่อนงานตามลำดับชั้น และย้ำการใช้จ่ายงบประมาณต้องเป็นไปอย่างคุ้มค่า ไม่ให้มีการทุจริตผิดกฎหมาย โครงการใดที่มีปัญหาก็สั่งให้ทบทวน ในช่วงหนึ่งของการชี้แจง นายกรัฐมนตรียังร้องขอให้สมาชิกสภาผู้แทนราษฎรในฐานะข้าราชการการเมือง หากรู้ว่ามีการกระทำผิดกฎหมาย ต้องแจ้งความเพื่อดำเนินคดี ต้องไม่ปล่อยปละละเลย เพราะทุกเรื่องต้องร่วมมือกันทั้งหมด
-----------------
กลุ่มประชาสัมพันธ์และเผยแพร่ สำนักโฆษก